CELEX: 62014TN0020
Language: hu
Date: 2014-01-08 00:00:00
Title: T-20/14. sz. ügy: 2014. január 8-án benyújtott kereset – Nguyen kontra Parlament és Tanács

14.4.2014   
            
            
               HU
            
            
               Az Európai Unió Hivatalos Lapja
            
            
               C 112/42
            
         2014. január 8-án benyújtott kereset – Nguyen kontra Parlament és Tanács
   (T-20/14. sz. ügy)
   2014/C 112/55
   Az eljárás nyelve: francia
   
      Felek
   
   
      Felperes: Huynh Duong Vi Nguyen (Woluwe-Saint-Lambert, Belgium) (képviselő: M. Velardo ügyvéd)
   
      Alperesek: az Európai Unió Tanácsa és az Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a személyzeti szabályzat V. melléklete 7. cikkének (utazási idő), valamint a személyzeti szabályzat VII. melléklete 8. cikkének (utazási költségek) a Hivatalos Lap 2013. október 29-i L 287. számában közzétett, az Európai Unió tisztviselői személyzeti szabályzatának és az Európai Unió egyéb alkalmazottaira vonatkozó alkalmazási feltételeknek a módosításáról szóló 2013. október 22-i 1023/2013/EU, Euratom európai parlamenti és tanácsi rendelet által módosított rendelkezéseit azon részében, amelynek értelmében az utazási költségek és az utazási idő igénybevételére való jogosultság a külföldi munkavégzési támogatáshoz kapcsolódik;
            
         
               —
            
            
               kötelezze az alperest, hogy fizessen meg a felperes részére 169 051,96 euró összeget az őt ért vagyoni kár és 40 000 euró összeget nem vagyoni kár megtérítése címén;
            
         
               —
            
            
               kötelezze az alperest, hogy fizessen a felperesnek kártérítést és 6,75%-os késedelmi és kiegyenlítő kamatot az őt ért vagyoni és nem vagyoni kár címén;
            
         
               —
            
            
               kötelezze az alperest, hogy a felperes részéről ezen eljárásban felmerült költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes – akinek származási helye New York, de nem részesül külföldi munkavégzési támogatásban és ezáltal az Európai Unió tisztviselőnek személyzeti szabályzata alapján elveszti jogosultságát az utazási költségek átalánymegtérítésére, valamint az éves szabadságának utazási idő címén további szabadnapokkal történő megnövelésére – öt jogalapra hivatkozik:
   
               —
            
            
               az Európai Unió Alapjogi Chartájának a munkavállalók tájékoztatáshoz és konzultációhoz való jogáról szóló 27. cikke szerinti lényeges eljárási szabályok megsértésére alapított jogalapra, mivel a tisztviselők eljárási szabályzatának felülvizsgálatba nem vonták be a személyzeti szabályzati bizottságot;
            
         
               —
            
            
               a szerzett jogok tiszteletben tartása elvének, az átmeneti szabályozás jogelveinek és a jogbiztonság elvének megsértésére alapított jogalapra;
            
         
               —
            
            
               a bizalomvédelem elvének megsértésére alapított jogalapra;
            
         
               —
            
            
               az egyenlő bánásmód elvének megsértésére alapított jogalapra és
            
         
               —
            
            
               az arányosság elvének megsértésére alapított jogalapra.